CELEX: 52015PC0186
Language: mt
Date: 2015-05-04
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda fl-Anness II (Regolamenti tekniċi, standards, ittestjar u ċertifikazzjonijiet tekniċi) tal-Ftehim ŻEE (Batteriji u Akkumulaturi)

IL-KUMMISSJONI EWROPEA
            Brussell, 4.5.2015
            COM(2015) 186 final
            ANNESSI
            DEĊIŻJONI TAL-KUMITAT KONĠUNT TAŻ-ŻEE Nru.../2015li temenda Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
            għal
            proposta għal Deċiżjoni tal-Kunsill
            dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE, rigward emenda fl-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (Batteriji u akkumulaturi)
            
               
         
         
            
               ANNESS
               
                  DEĊIŻJONI TAL-KUMITAT KONĠUNT TAŻ-ŻEE Nru .../2015
               ta'
                  li temenda l-Anness II (Regolamenti tekniċi, standards, ittestjar u ċertifikazzjoni) 
                  tal-Ftehim ŻEE
            
            
               IL-KUMITAT KONĠUNT TAŻ-ŻEE,
            
            
               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
            
            
               Billi:
            
            
               (1)Id-Direttiva 2013/56/UE tal-Parlament Ewropew u tal-Kunsill tal-20 ta’ Novembru 2013 li temenda d-Direttiva 2006/66/KE tal-Parlament Ewropew u tal-Kunsill dwar batteriji u akkumulaturi u skart ta’ batteriji u ta’ akkumulaturi fir-rigward tat-tqegħid fis-suq ta’ batteriji u akkumulaturi portabbli li jkun fihom il-kadmju maħsuba għall-użu f’għodda mingħajr fil imħaddma bl-enerġija, u ta’ ċelluli buttuna li fihom kontenut baxx ta’ merkurju, u li tħassar id-Deċiżjoni tal-Kummissjoni 2009/603/KE
                  1
                għandha tiġi inkorporata fil-Ftehim ŻEE.
            
            
               (2)Id-Direttiva 2013/56/UE tal-Parlament Ewropew u tal-Kunsill tħassar id Deċiżjoni tal-Kummissjoni 2009/603/KE
                  2
               , li hija inkorporata fil-Ftehim ŻEE u li konsegwentement titħassar skont il-Ftehim ŻEE.
            
            
               (3)Għalhekk, l-Anness II tal-Ftehim ŻEE għandu jiġi emendat skont dan,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-Kapitolu XV tal-Anness II tal-Ftehim ŻEE jiġi emendat kif ġej:
            
            
               1.Dan li ġej jiżdied mal-punt 12x (id-Direttiva 2006/66/KE tal-Parlament Ewropew u tal-Kunsill):
            
            
               ‘-32013 L 0056: Id-Direttiva 2013/56/UE tal-Parlament Ewropew u tal-Kunsill tal-20 ta' Novembru 2013 (ĠU L 329, 10.12.2013, p. 5).
            
            
               Id-dispożizzjonijiet tad-Direttiva, għall-finijiet ta’ dan il-Ftehim, jinqraw bl-adattament li ġej:
            
            
               L-Artikolu 17 ma japplikax għal-Liechtenstein.'
            
            
               2.It-test ta’ punt 12zt (Deċiżjoni tal-Kummissjoni 2009/603/KE) jitħassar.
            
            
               Artikolu 2
            
            
               It-testi tad-Direttiva 2013/56/UE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' ma' Il-Ġurnal Uffiċjali tal-Unjoni Ewropea, ikunu awtentiċi.
            
            
               Artikolu 3
            
            
               Din id-Deċiżjoni tidħol fis-seħħ fi[…], dment li jkunu saru n-notifiki kollha skont l-Artikolu 103(1) tal-Ftehim ŻEE?.
            
         
         
            
               
                  3Artikolu 4
            
            
               Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
            
            
               Magħmul fi Brussell, […].
            
            
               
                     Għall-Kumitat Konġunt taż-ŻEE
               
               
                     Il-President
                     
                     
                     
                     Is-Segretarji
                     għall-Kumitat Konġunt taż-ŻEE
                     
               
            
         
         
            
                  
                     (1)
                  ĠU L 329, 10.12.2013, p. 5.
               
               
                  
                     (2)
                  ĠU L 206, 8.8.2009, p. 13.
               
               
                  
                     (3)
                   [L-ebda rekwiżiti kostituzzjonali ma huma indikati.] [Rekwiżiti kostituzzjonali indikati.]
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 4.5.2015
            COM(2015) 186 final
            2015/0097(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda fl-Anness II (Regolamenti tekniċi, standards, ittestjar u ċertifikazzjonijiet tekniċi) tal-Ftehim ŻEE(Batteriji u Akkumulaturi)
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               Sabiex jiġu żgurati ċ-ċertezza tad-dritt u l-omoġeneità meħtieġa tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha rilevanti tal-UE fil-Ftehim ŻEE mill-aktar fis possibbli wara li tiġi adottata.  
            
            
               2.RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT
            
            
               L-abbozz ta' Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE sabiex id-Direttiva 2013/56/UE tal-Parlament Ewropew u tal-Kunsill
                  1
                tiġi inkorporata fil-Ftehim ŻEE.
            
            
               L-Istati tal-EFTA taż-ŻEE jipproponu li jipprovdu għal deroga għal-Liechtenstein mill-Artikolu 17 tad-Direttiva 2006/66/KE, kif emendata bid-Direttiva 2013/56/UE. Il-ġustifikazzjoni għall-adattament previst hija kif ġej.
            
            
               L-Artikolu 17 tad-Direttiva 2006/66/KE (kif emendata mid-Direttiva 2013/56/UE) jobbliga lill-Istati Membri li jiżguraw li kull produttur ikun irreġistrat u dik ir-reġistrazzjoni tkun soġġetta għall-istess rekwiżiti ta’ proċedura f’konformità mal-Anness IV għad-Direttiva 2006/66/KE.
            
            
               1) Is-sitwazzjoni legali fil-Liechtenstein
            
            
               Bis-saħħa tat-Trattat dwar l-Unjoni Doganali
                  2
                tal-1923 (Zollvertrag), li daħal fis-seħħ fl-1 ta’ Jannar 1924, il-Liechtenstein huwa parti mit-Territorju Doganali Żvizzeru. Skont l-Artikolu 4 tat-Trattat, il-leġiżlazzjoni doganali Żvizzera, kif ukoll kwalunkwe leġiżlazzjoni Federali Żvizzera oħra li l-applikazzjoni tagħha hija meħtieġa għall-funzjonament tajjeb tal-Unjoni Doganali, hija applikabbli fil-Liechtenstein. 
            
            
               It-Trattat dwar l-Unjoni Doganali huwa l-unika bażi legali li tippermetti lill-Awtoritajiet Doganali Żvizzeri li japplikaw il-leġiżlazzjoni doganali Żvizzera fil-Liechtenstein. Il-Liechtenstein m’għandux liġijiet jew regolamenti tiegħu f’dan il-qasam. Barra minn hekk, minn perspettiva teknika ta' kwistjoni doganali kif ukoll għall-Istatistika tal-Kummerċ Barrani, il-Liechtenstein ġeneralment huwa meqjus bħala territorju Żvizzeru minħabba l-Unjoni Doganali u għalhekk normalment ma jidhirx bħala pajjiż separat għal proċeduri doganali f’kuntest internazzjonali. Il-liġijiet, ir-regolamenti, il-ftehimiet amministrattivi kollha, eċċ. tal-Unjoni Doganali, li permezz tal-Iżvizzera huma wkoll applikabbli fil-Liechtenstein, huma elenkati fl-Annessi u ppubblikati fil-Gazzetta tal-Liġi tal-Liechtenstein (Liechtensteinisches Landesgesetzblatt) sabiex jiżguraw is-sigurtà legali għall-operaturi ekonomiċi tal-Liechtenstein. L-Annessi huma aġġornati kontinwament mallijseħħu bidliet f’liġijiet u regolamenti korrispondenti Żvizzeri.
            
            
               Bħala konsegwenza, l-Att Żvizzeru dwar il-Kimiki tal-15 ta' Diċembru 2000, ChemA, (Chemikaliengesetz vom 15. Dezember 2000) u l-Ordinanza Żvizzera dwar it-Tnaqqis tar-Riskju tal-Kimiki tat-18 ta' Mejju 2005, ORRChem, (Chemikalien-Risiko-Reduktionsverordnung vom 18. Mai 2005, ChemRRV) japplikaw b'mod ugwali fl-Iżvizzera u fil-Liechtenstein. L-Anness 2.15 ORRChem jistabbilixxi regoli speċifiċi dwar il-batteriji, eż. l-obbligu ta' tiġjibu teħid lura, it-tariffa ta' rimi mħallas minn qabel u l-obbligu ta' rappurtar ta' manifatturi ta' batteriji. Ir-regoli Żvizzeri li għandhom x’jaqsmu ma’ batteriji huma ekwivalenti għad-dispożizzjonijiet Ewropej. L-emendi għad-Direttiva 2006/66/KE huma emulati bl-istess mod bħad-dispożizzjonijiet stabbiliti fid-Direttiva 2013/56/UE. Minħabba l-applikabbiltà tal-ORRChem fil-Liechtenstein, l-infurzar fir-rigward tal-Liechtenstein huwa parzjalment fi ħdan il-kompetenza esklussiva tal-awtoritajiet Żvizzeri jew l-organizzazzjonijiet maħtura mill-awtoritajiet Żvizzeri (ara l-Anness 2.15 Nru 6 ORRChem). L-organizzazzjoni maħtura mill-awtoritajiet Żvizzeri li topera fil-qasam tar-rimi ta’ imposti ta' batteriji hija INOBAT (Interessenorganisation Batterieentsorgung).
            
            
               L-obbligu ta’ rappurtar Żvizzeru preżenti jipprevedi li l-manifatturi tal-batteriji għandhom jirrapportaw lil INOBAT, f’konformità mar-rekwiżiti tagħha, il-kwantità ta’ batteriji, u jindikaw b’mod partikolari t-tipi ta’ batteriji u l-kontenut ta’ sustanzi li jniġġsu (ara l-Anness 2.15 Nru 6.3 ORRChem). Ir-rekwiżiti tal-formola ta’ reġistrazzjoni ta’ INOBAT huma kważi identiċi għar-rekwiżiti skont l-Anness IV tad-Direttiva 2006/66/KE (kif emendata bid-Direttiva 2013/56/UE). Kif previst mill-istatut, il-manifatturi ta’ apparat li jinkorpora batteriji jkollhom il-possibbiltà li jagħżlu bejn INOBAT jew partijiet terzi li assumew responsabbiltà għat-tariffa u l-obbligu ta’ rappurtar. Dawk il-partijiet terzi huma marbuta b’kuntratt ma' INOBAT. Il-kumpaniji li ma jkunux issodisfaw l-obbligu tagħhom li jirreġistraw u jirrapportaw huma meħtieġa minn INOBAT li jirreġistraw fuq il-bażi ta’ dejta mogħtija mill-Awtoritajiet Doganali. Is-sistema Żvizzera tissimplifika r-reġistrazzjoni, ir-rappurtar u l-ġbir ta’ tariffi, filwaqt li tiggarantixxi reġistrazzjoni sħiħa tal-manifatturi kollha. 
            
            
               2) Ir-rilevanza ekonomika tal-batteriji u l-akkumulaturi li jaqgħu fi ħdan il-kamp ta’ applikazzjoni tad-Direttiva 2006/66/KE fil-Liechtenstein
            
            
               Skont l-Artikolu 2 tad-Direttiva 2006/66/KE, id-Direttiva tapplika għal kull tip ta’ batterija u akkumulatur, irrispettivament mill-forma, volum, piż, kompożizzjoni materjali jew użu tagħhom (b’ċerti eċċezzjonijiet previsti fl-Artikolu 2(2)). 
            
            
               Bħala pajjiż żgħir ħafna b’territorju ta’ 160 km² u madwar 37,000 abitant, l-ebda kumpanija li tipproduċi l-batteriji ma hija rrappurtata li hi stabbilita fil-Liechtenstein. Minħabba d-daqs żgħir tal-pajjiż u d-daqs relattiv tas-suq nazzjonali, ma jidhirx li hemm interess ekonomiku għall-manifatturi biex jipproduċu batteriji u akkumulaturi fil-Liechtenstein. 
            
            
               S’issa, huma biss ftit il kumpaniji (16 b’kollox) li jinsabu fil-Liechtenstein li jimpurtaw il-batteriji. Peress li l-obbligu ta’ reġistrazzjoni Żvizzeru huwa applikabbli fil-Liechtenstein, dawn il-kumpaniji ġew irreġistrati fis-sistema ta’ reġistrazzjoni Żvizzera. 
            
            
               Għalhekk, l-installar ta' sistema ta’ reġistrazzjoni tiegħu stess allegatament jiġġenera piż sproporzjonat għal-Liechtenstein u għall-ftit importaturi ta’ batteriji tiegħu, b’mod partikolari fir-rigward tad-devjazzjoni marġinali u purament formali tal-formola ta' reġistrazzjoni Żvizzera u Ewropea.
            
            
               F'dan l-isfond, meta wieħed iqis is-sitwazzjoni legali u fattwali speċifika deskritta hawn fuq, il-Liechtenstein qed japplika għal adattament tad-Direttiva 2013/56/UE, li temenda d-Direttiva 2006/66/KE. L-adattament, kif propost mill-Istati EFTA taż-ŻEE, jipprovdi li l-Artikolu 17 tad-Direttiva 2006/66/KE, kif emendat, ma japplikax għal-Liechtenstein.
            
            
               3.ELEMENTI LEGALI TAL-PROPOSTA
            
         
         
            
               L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim ŻEE jipprovdi li l-Kunsill, fuq proposta mill-Kummissjoni, jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn. 
            
            
               Il-Kummissjoni tissottometti l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE mill-aktar fis possibbli.
            
            
               2015/0097 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE dwar emenda fl-Anness II (Regolamenti tekniċi, standards, ittestjar u ċertifikazzjonijiet tekniċi) tal-Ftehim ŻEE
                  (Batteriji u Akkumulaturi)
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 192(1) u 218(9) tiegħu,
            
            
               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  3
               , u b'mod partikolari l-Artikolu 1(3) tiegħu,
            
            
               Wara li kkunsidra il-proposta li saret mill-Kummissjoni Ewropea,
            
            
               Billi:
            
            
               (1)Il-Ftehim dwar iż-Żona Ekonomika Ewropea
                  4
                ("il-Ftehim ŻEE") daħal fis-seħħ fl-1 ta' Jannar 1994.
            
            
               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Anness II dwar Regolamenti tekniċi, standards, ittestjar u ċertifikazzjonijiet tal-Ftehim ŻEE ('Anness II').
            
            
               (3)Id-Direttiva 2013/56/UE tal-Parlament Ewropew u tal-Kunsill
                  5
                għandha tiġi inkorporata fil-Ftehim ŻEE.
            
            
               (4)Id-Direttiva 2013/56/UE tal-Parlament Ewropew u tal-Kunsill tħassar id-Deċiżjoni tal-Kummissjoni 2009/603/KE
                  6
               , li hija inkorporata fil-Ftehim ŻEE u li konsegwentement titħassar skont il-Ftehim ŻEE.
            
            
               (5)Minħabba s-sitwazzjoni fattwali u legali speċifika fil-Liechtenstein, l-Artikolu 17 tad-Direttiva 2006/66/KE, kif emendat bid-Direttiva 2013/56/UE, m’għandux japplika għall-Liechtenstein.
            
            
               (6)L-Anness II ta’ mal-Ftehim dwar iż-ŻEE għandu għalhekk jiġi emendat skont dan.
            
            
               (7)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż,
            
            
               ADOTTA DIN ID-DEĊIŻJONI: 
            
            
               Artikolu 1
            
         
         
            
               Il-pożizzjoni li għandha tiġi adottata, f 'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Anness II tal-Ftehim ŻEE, dwar Regolamenti tekniċi, standards, ittestjar u ċertifikazzjonijiet tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
            
            
               Artikolu 2
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-Direttiva 2013/56/UE tal-Parlament Ewropew u tal-Kunsill tal-20 ta’ Novembru 2013 li temenda d-Direttiva 2006/66/KE tal-Parlament Ewropew u tal-Kunsill dwar batteriji u akkumulaturi u skart ta’ batteriji u ta’ akkumulaturi fir-rigward tat-tqegħid fis-suq ta’ batteriji u akkumulaturi portabbli li jkun fihom il-kadmju maħsuba għall-użu f’għodda mingħajr fil imħaddma bl-enerġija, u ta’ ċelluli buttuna li fihom kontenut baxx ta’ merkurju, u li tħassar id-Deċiżjoni tal-Kummissjoni 2009/603/KE, ĠU L 329 10.12.2013, p.5.
               
               
                  
                     (2)
                  It-Trattat dwar l-Unjoni Doganali tad-29 ta’ Marzu 1923 bejn l-Iżvizzera u l-Liechtenstein (Zollvertrag, ZV; LR 0.631.112).
               
               
                  
                     (3)
                  ĠU L 305, 30.11.1994, p. 6. 
               
               
                  
                     (4)
                  ĠU L 1, 3.1.1994, p. 3. 
               
               
                  
                     (5)
                  Id-Direttiva 2013/56/UE tal-Parlament Ewropew u tal-Kunsill tal-20 ta’ Novembru 2013 li temenda d-Direttiva 2006/66/KE tal-Parlament Ewropew u tal-Kunsill dwar batteriji u akkumulaturi u skart ta’ batteriji u ta’ akkumulaturi fir-rigward tat-tqegħid fis-suq ta’ batteriji u akkumulaturi portabbli li jkun fihom il-kadmju maħsuba għall-użu f’għodda mingħajr fil imħaddma bl-enerġija, u ta’ ċelluli buttuna li fihom kontenut baxx ta’ merkurju, u li tħassar id-Deċiżjoni tal-Kummissjoni 2009/603/KE, ĠU L 329 10.12.2013, p.5.
               
               
                  
                     (6)
                  ĠU L 206, 8.8.2009, p. 13.